stanford-oval/wikipedia huggingface dataset:
LINE
תפוצה > באדם

בטיוטה הראשונה שפורסמה לפרויקט הגנום האנושי ההערכות היו שרצפי LINE מהווים 21% מהגנום עם 850,000 חזרות. בנוסף, הרצפים הלא אוטונומיים SINE הוערכו כ-13% נוספים עם מיליון וחצי חזרות. הערכות עדכניות טוענות שאצל אדם טיפוסי יש כ-100 רצפי L1 בעלי פוטנציאל לניידות. אבל לאנשים ספציפיים יש מספר גדול יותר של עותקים פעילים ובכך הם יותר מועדים למוטציות המושרות מ-LINE.
נמצא שמספר גדול של אלמנטי L1 במוח נמצא אצל אנשים הלוקים בסכיזופרניה.
הפצה

אלמנטי LINE מתרבים בגנום באמצעות מנגנון של רוורס טרקנסקריפציה עצמית, המנגנון התגלה לראשונה בטוואי המשי.
באמצעות RNA פולימראז II נוצר רנ"א-שליח של הגן ל-LINE. הגן יוצא מהגרעין ומתורגם בציטופלזמה על ידי הריבוזומים. לאחר שהחלבון מתורגם הוא "תופס" את הרנ"א שליח שיצר אותו וחוזר לתוך הגרעין. בתוך הגרעין, החלבון המתורגם ממסגרת הקריאה השנייה עושה חתך (nick) בדנ"א של התא ובאמצעות החלק שמסוגל לבצע רוורס טרנסקריפציה משתמש בגדיל הרנ"א השליח כתבנית לבניית הגדיל המשלים לתוך הדנ"א הגרעיני, בכך עבר המקטע למקום חדש בגנום.
הערות שוליים

↑  E. S. Lander, L. M. Linton, B. Birren, C. Nusbaum, Initial sequencing and analysis of the human genome, Nature 409, 2001-02-15, עמ' 860–921 doi: 10.1038/35057062
↑  J. W. Adams, R. E. Kaufman, P. J. Kretschmer, M. Harrison, A family of long reiterated DNA sequences, one copy of which is next to the human beta globin gene, Nucleic Acids Research 8, 1980-12-20, עמ' 6113–6128 doi: 10.1093/nar/8.24.6113
↑  Vladimir V. Kapitonov, Sébastien Tempel, Jerzy Jurka, Simple and fast classification of non-LTR retrotransposons based on phylogeny of their RT domain protein sequences, Gene 448, 2009-12-15, עמ' 207–213 doi: 10.1016/j.gene.2009.07.019
↑  Wesley C. Warren, LaDeana W. Hillier, Jennifer A. Marshall Graves, Ewan Birney, Genome analysis of the platypus reveals unique signatures of evolution, Nature 453, 2008-05-08, עמ' 175–183 doi: 10.1038/nature06936
↑  E. S. Lander, L. M. Linton, B. Birren, C. Nusbaum, Initial sequencing and analysis of the human genome, Nature 409, 2001-02-15, עמ' 860–921 doi: 10.1038/35057062
↑  V. Zupunski, F. Gubensek, D. Kordis, Evolutionary dynamics and evolutionary history in the RTE clade of non-LTR retrotransposons, Molecular Biology and Evolution 18, 2001-10-01, עמ' 1849–1863
↑  Georgy Smyshlyaev, Franka Voigt, Alexander Blinov, Orsolya Barabas, Acquisition of an Archaea-like ribonuclease H domain by plant L1 retrotransposons supports modular evolution, Proceedings of the National Academy of Sciences of the United States of America 110, 2013-12-10, עמ' 20140–20145 doi: 10.1073/pnas.1310958110
↑  Olga Novikova, Victor Fet, Alexander Blinov, Non-LTR retrotransposons in fungi, Functional & Integrative Genomics 9, 2009-02-01, עמ' 27–42 doi: 10.1007/s10142-008-0093-8
↑  Ahmet M. Denli, Iñigo Narvaiza, Bilal E. Kerman, Monique Pena, Primate-specific ORF0 contributes to retrotransposon-mediated diversity, Cell 163, 2015-10-22, עמ' 583–593 doi: 10.1016/j.cell.2015.09.025
↑  E. S. Lander, L. M. Linton, B. Birren, C. Nusbaum, Initial sequencing and analysis of the human genome, Nature 409, 2001-02-15, עמ' 860–921 doi: 10.1038/35057062
↑  Vincent A. Streva, Vallmer E. Jordan, Sara Linker, Dale J. Hedges, Sequencing, identification and mapping of primed L1 elements (SIMPLE) reveals significant variation in full length L1 elements between individuals, BMC genomics 16, 2015-01-01, עמ' 220 doi: 10.1186/s12864-015-1374-y
↑  Miki Bundo, Manabu Toyoshima, Yohei Okada, Wado Akamatsu, Increased l1 retrotransposition in the neuronal genome in schizophrenia, Neuron 81, 2014-01-22, עמ' 306–313 doi: 10.1016/j.neuron.2013.10.053
↑  Dongmei D. Luan, Malka H. Korman, John L. Jakubczak, Thomas H. Eickbush, Reverse transcription of R2Bm RNA is primed by a nick at the chromosomal target site: A mechanism for non-LTR retrotransposition, Cell 72, 1993-02-26, עמ' 595–605 doi: 10.1016/0092-8674(93)90078-5
חלבון המבוטא ממסגרת הקריאה הראשונה של הגן
חלבון המבוטא ממסגרת הקריאה השנייה של הגן
אזור מקודד

ה-CDS הוא הרצף החופף לאזורים האדומים במולקולת ה-mRNA.
אזור מְקוֹדֵד של גן, ידוע גם כרצף מְקוֹדֵד או בקיצור האנגלי – CDS‏ (coding DNA sequence), הוא החלק מתוך רצף ה-DNA וה-RNA של הגן שבו נמצאים האקסונים, שבתוכן נמצא המידע הגנטי הדרוש ליצירת חלבון.
בתהליך יצירת חלבון, קטע מרצף ה-DNA משועתק למולקולת RNA, אשר יעבור תהליכי עיבוד, שבסופם מולקולת ה-mRNA הבוגרת תעבור תרגום לחלבון. מולקולת ה-mRNA הבוגרת מכילה רק אקסונים, ולא אינטרונים. האזור המקודד תחום בקצה ה-5' בקודון התחלה, ובקצה ה-3' בקודון סיום. מולקולת ה-mRNA יכולה להכיל בשני קצוותיו אזורים שאינם מתורגמים - UTR. האזור המקודד הוא האזור מתוך ה-mRNA אשר יעבור תרגום על ידי הריבוזום.
מציאת אזורים מקודדים

בעוד המינוח של מסגרת קריאה הוא פשוט, זיהוי של אזור מקודד אינו פשוט כלל ועיקר, מכיוון שבתא נתון רק חלק ממסגרות הקריאה אכן משמשות כאזור מקודד. כדי לזהות אזורים מקודדים, מקובל לרצף מולקולות mRNA, ולנסות להבין אילו חלקים מתוכם מתורגמים. זיהוי אזור מקודד הוא חלק התחום של חיזוי גנים, אשר חוקר גם חיזוי של מרכיבים פונקציונליים נוספים.
ההבדל בין אזור מקודד לדנ"א משלים

בתהליך רוורס טרנסקריפציה ניתן להפוך מולקולת mRNA בחזרה לרצף DNA, המכונה דנ"א משלים, או cDNA. מולקולת ה-DNA שתיווצר תכיל את אזורי ה-UTR שאינם חלק מה-CDS, אשר משועתקים ל-RNA אך
אינם מתורגמים לחלבון. לכן ניתן לומר שברוב המוחלט של המקרים האזור המקודד ייפתח ברצף AUG (הקודון של מתיונין) ויסתיים באחד משלושת קודוני הסיום. כל זאת בניגוד ל-cDNA, המכיל את רצף ה-UTR.
ראו גם

אזור לא מתורגם
שעתוק (ביולוגיה)
תרגום (ביולוגיה)
cDNA
DNA לא-מקודד
DNA זבל
Wigig

WiGig Alliance Logo
WiGig (קיצור של Wireless Gigabit) היא טכנולוגיה לתקשורת אלחוטית בתקן IEEE 802.11ad ומהווה תקן נוסף במשפחת תקני ה-Wi-Fi.
היסטוריה

במאי 2009 הוקמה אגודת ה-WiGig על מנת לקדם את תקן IEEE 802.11ad, ולאפשר עולם נטול כבלים בו כל המכשירים השונים בבית יודעים לתקשר באופן אלחוטי ובמהירות גבוהה. בדצמבר 2009 הוכרזה גרסה 1.0 של תקן זה. במאי 2010 פורסם התקן לציבור הרחב. לאחר שנתיים של שיתוף פעולה, בינואר 2013, הוכרז על מיזוג עם אגודת ה-Wi-Fi אך שמה של האגודה נשמר אף על פי שלא מדובר כיום בארגונים נפרדים.
מטרת הטכנולוגיה היא העברת נתונים ללא כבלים במהירות של מספר גיגה ביטים לשנייה. בקצב זה ניתן להעביר וידאו וקול באיכות גבוהה ונתונים רבים בזמן מהיר באופן יחסי. ל-WiGig קיימת תאימות לאחור במידה מסוימת לתקנים קודמים במשפחת ה-Wi-Fi והמעבר בין הרשתות אינו מורגש למשתמש.
הטכנולוגיה פועלת בתדר 60Ghz בתוך תחום אשר אינו דורש רישיון לשימוש. מדובר בתדר גבוהּ יחסית לתדרים אחרים בהם נוהגים להשתמש בתחום התקשורת האלחוטית. שימוש בתדר זה מהווה פריצת דרך בתחום[דרוש מקור], ומייצר יכולות חדשות כמו קצבי העברת מידע גבוהים (מהירות מקסימלית של 7Gbps) לצד קשיים כמו דרישה לקו ראייה בין המשדר למקלט, וניחות גבוה של האות באוויר כתוצאה מתופעות פיזיקליות הקשורות ספציפית לתדר 60Ghz.
היסטוריה > חברות שותפות

אגודת WiGig היא אסופה של חברות טכנולוגיה אשר הוקמה במרץ 2013 ושמה לעצמה למטרה לקדם טכנולוגיה זאת. ההבדל בין אגודת WiGig לבין ארגון IEEE ולתקן 802.11ad הוא שחברות הטכנולוגיה אשר מתוות את התקן ומהוות חלוצות בתחום חברות בשני הארגונים, אך מדובר בשני גופים נפרדים. החברות אשר מהוות את דירקטוריון ההנהלה באגודת WiGig:
AMD
אפל
ברודקום
סיסקו
דל
וואווי
אינטל
מארוול טכנולוגיות
מדיהטק
מיקרוסופט
NEC
נוקיה
NVIDIA
Panasonic
Qualcomm Atheros
סוני
סמסונג
טושיבה
חברות נוספות אשר שייכות לארגון:
Aeroflex
Agilent
Allegro DVT
Beam Networks
Future Technology Devices International
Harman International
Hittite
Institute for Infocomm Research
Keysight Technologies
MET Labs
Nitero
NXP
Peraso Technologies, Inc.
Rohde & Schwarz
Samsung Electro-Mechanics
Sivers IMA
SK טלקום
SRTC
STMicroelectronics
Tensorcom
טקסס אינסטרומנטס
TMC
UL CCS
ZTE
מפרט

פירוט החומרה והקושחה של WiGig בגרסה 1.1 כולל את היכולות הבאות :
תמיכה בהעברת מידע במהירות של 7Gbps - יותר מפי 10 מהיר מתקן 802.11n (תקן קודם של Wi-Fi).
תאימות מלאה עם תקנים ישנים יותר של Wi-Fi.
השכבה הפיזית של השבב מאפשרת צריכת אנרגיה נמוכה.
פרוטוקול פותח כדי לתמוך בסוגים שונים של העברת מידע כמו למשל קבצים בין מחשבים או וידאו למסכי טלוויזיה.
תמיכה בעיצוב אלומה (beamforming) אשר מאפשרת רציפות תקשורת למרחק של עד 10 מ' (תנאי לקיום: קו ראייה בין משדר למקלט). הטכנולוגיה מתבססת על מערך של אנטנות קטנות שבו כל אנטנה משדרת בהיסט פאזה, ושילובן של כל האנטנות יחד יוצר הגבר גבוה בכיוון מסוים.
ערוצים ותדרים

| ערוץ | מרכז (GHz) | מינימום (GHz) | מקסימום (GHz) | רוחב סרט (GHz) |
| --- | --- | --- | --- | --- |
| 1 | 58.32 | 57.24 | 59.4 | 2.16 |
| 2 | 60.48 | 59.4 | 61.56 | 2.16 |
| 3 | 62.64 | 61.56 | 63.72 | 2.16 |
| 4 | 64.8 | 63.72 | 65.88 | 2.16 |
ראו גם

תקשורת אלחוטית
Wi-Fi
בלוטות'
עיצוב אלומה (Beam Forming) באמצעות מערך מופע
MicroRNA

התהליכים השונים בסינתזה של microRNA
microRNA, הידוע גם כ-miRNA או miR, הן מולקולות חד-גדיליות קצרות של RNA באורך ממוצע של 21–23 נוקליאוטידים, המשמשות לבקרת ביטוי גנים בתאים אאוקריוטים. miRNA משועתק מגנים של DNA אך אינו מתורגם לחלבון. לאחר שנוצר RNA תחילי הוא מעובד למבנה לולאתי ליצור miRNA סופי.
מולקולה זו נמצאת בצמחים, בעלי חיים ובווירוסים מסוימים. בעוד רוב ה-miRNA ממוקמים בתוך התא, מקצת ממולקולות אלו, הידועות כ-miRNA מעגלי, נמצאו גם מחוץ לתאים- בסביבתם.
מנגנון פעולה

מולקולה בשלה של miRNA תואמת באופן חלקי למולקולות mRNA מסוימות בעיקר לקצה ה-3' UTR, ומפנה אותה לפירוק או עיכוב תרגום. כך מולקולת miRNA משמשת כבקרת ביטוי שלילית לחלבונים המתורגמים מאותם mRNA.
miRNA מתפקד באמצעות זיווג- בסיסים עם רצפים משלימים להם במולקולת הmRNA. כתוצאה מכך, מולקולות ה-mRNA האלה מושתקות, על ידי אחד או יותר מהתהליכים הבאים:
1.פיצול גדיל ה-mRNA לשני גדילים נפרדים.
2.קיצור זנב הפולי A של מולקולת הmRNA.
3.תרגום פחות יעיל של מולקולת ה-mRNA על ידי הריבוזומים.
גילוי

miRNA תוארו לראשונה בשנת 1993 על ידי לי ועמיתיו במעבדות ויקטור אמברוז. השם microRNA נטבע בסדרת מאמרים בכתב העת Science בשנת 2001. ויקטור אמברוז וגארי רובקון זכו בפרס נובל לפיזיולוגיה או לרפואה לשנת 2024 על גילוי זה.
מבנה

מולקולות הmicro-RNA הן מולקולות חד-גדיליות. נהוג לפצל את המולקולה ל-2 חלקים:
seed – אזור הכולל עד 9 נוקלאוטידים, בקצה ה-5' של מולקולת הmiRNA.
tail- ה"זנב" הנותר. יתר שנוקלאוטידים שאינם כלולים ב-seed.
מטרות – TARGETS

מולקולת ה-miRNA בצמחים היא בעלת התאמת- בסיסים מושלמת עם אתר המטרה שלה ב-mRNA. דבר זה, גורם לדיכוי גנים באמצעות חסימת מולקולת היעד (mRNA של הגן). לעומת זאת, בבעלי חיים, מתאפשרת עריכה של ה-miRNA כך עדיין תזהה את אתר המטרה. במולקולות miRNA בבעלי חיים, לא מתאפשרת מוטציה באזור ה-seed (מס' בסיסים מועט 6–8 בקצה ה-5' של הmiRNA) וכ2 שינויים נוספים של בסיסים בחלק הנותר של הmiRNA, כך שעדיין מולקולת ה-miRNA מסוגלת לזהות את אתר המטרה.
למולקולת miRNA נתונה, יכולים להיות מאות אתרי מטרה ב-mRNA, ולאתר מטרה נתון ב-mRNA יכול להיות מבוקר על ידי מולקולות miRNA רבות.
בהינתן מוטציה באזור הseed של ה-miRNA, סביר להניח כי המולקולה לא תיקשר לאתרי המטרה הייעודיים שלה, אלא לmRNA אחרים, מכיוון שנדרשת התאמה מושלמת בין ה-seed לאתר המטרה בmRNA על מנת שהmiRNA יוכל להיקשר אליו, ולבקר את תהליך התרגום.
השפעה במצבי מחלה

בקרת ה-miRNA משפיעה על ביטוי גנים לאחר שעתוק (transcription) וזאת באמצעות פגיעה ביציבות ה-mRNA או בתרגומו לחלבון. בשנים האחרונות נמצא כי למולקולות אלו תפקיד מרכזי בתהליכים תאיים הן במצבים פיזיולוגיים תקינים והן בתנאים פתוגניים, בשלבי התמיינות והתפתחות, במחזור התא, באפופטוזה ובסרטן. ביטוי miRNAs הוא לרוב ספציפי לרקמה או סוג מסוים של תאים ולשלב התפתחותי מסוים, מכאן הוצע שלכל סוג תא, בכל שלב התפתחותי, יש פרופיל ביטוי miRNAs משל עצמו, דבר המאפשר ניהול ובקרה הדוקים של כלל ה-mRNA.
דוגמה לבקרת ה-miRNAs: סוגים שונים של microRNAs דוגמת miR125, miR150, miR-34aו miR17-92 מעורבים בתהליך ההתפתחות של תאי B במח העצם (תאי B מהווים חלק ממערכת החיסון הנרכשת ואחראיים על יצירת נוגדנים). שינוי ברמתם של אותם MicroRNAs מוביל לפנוטיפים שונים: עכברים בעלי ביטוי גבוה של 17–92 miR סבלו יותר ממחלות אוטואימוניות ושרדו זמן קצר יותר בהשוואה לעכברי הביקורת. ביטוי לא נכון של miR-34a בשלב ה-pro-B מונע את המעבר מ-pro-B ל-pre-B (השלב השני מתוך שבעה בהתפתחות תא B).
ל MicroRNAs יש גם תפקיד חשוב בהזדקנות, ויש מספר סוגים שצוינו כרגולטורים בהזדקנות דוגמת miR-17-92 ביונקים.
ביוגנזה

כ 40% ממולקולות הmiRNAs עשויים להימצא באינטרונים, או אפילו באקסונים של גנים אחרים.
תבנית ה-DNA אינה קובעת באופן מוחלט את ייצור הmiRNA הבוגר. 6% ממולקולות הmiRNA של האדם מצביעות על עריכה של מולקולת ה-RNA, כך ששינוי ספציפי באתר המטרה ברצפי ה-RNA, גורם לייצור חלבונים שונים מאלה שגדיל ה-DNA קודד אליהם בתחילה. דבר זה מגדיל את המגוון של מולקולות ה-miRNA, ואת היקף פעולתם (מעבר להשפעת הגנום לבדו).
תעתוק

מולקולות ה-miRNA מתועתקות בעיקר על ידי RNA פולימראז II.
לעיתים קרובות, הפולימראז נקשר לפרומוטור שנמצא לפני רצף DNA, ולאחר הקידוד, ייווצר מבנה של לולאת "סיכת-ראש" במולקולת הקדם לmiRNA. לטרנסקריפט שנוצר, מתווסף זנב פוליA בקצה ה-5'.
מולקולת ה-miRNA בבעלי חיים מועתקת בתחילה כחלק מזרוע אחת של כ-80 נוקלאוטידים במבנה ה-RNA-loop, שמהווה חלק ממולקולת קדם של miRNA המורכבת ממאות נוקלאוטידים, הנקראת primary miRNA.
לאחר מכן, RNA פולימראז III מתעתק את ה-miRNA, במיוחד מולקולות miRNA שלאחריהן יש רצפי Alu, ומולקולות t-RNA.
ראו גם

ncRNA
RNAi
siRNA
הערות שוליים

↑  Bartel DP (January 2009). "MicroRNAs: target recognition and regulatory functions". Cell. 136 (2): 215–33. doi:10.1016/j.cell.2009.01.002. PMC 3794896 Freely accessible. PMID 19167326.
↑  Fabian MR, Sonenberg N, Filipowicz W (2010). "Regulation of mRNA translation and stability by microRNAs". Annual Review of Biochemistry. 79: 351–79. doi:10.1146/annurev-biochem-060308-103103. PMID 20533884.
↑  http://www.cell.com/retrieve/pii/009286749390529Y
↑  Lewis BP, Burge CB, Bartel DP (January 2005). "Conserved seed pairing, often flanked by adenosines, indicates that thousands of human genes are microRNA targets". Cell. 120 (1): 15–20. doi:10.1016/j.cell.2004.12.035. PMID 15652477.
↑  Friedman RC, Farh KK, Burge CB, Bartel DP (January 2009). "Most mammalian mRNAs are conserved targets of microRNAs". Genome Research. 19 (1): 92–105. doi:10.1101/gr.082701.108. PMC 2612969 Freely accessible. PMID 18955434.
↑  Krek A, Grün D, Poy MN, Wolf R, Rosenberg L, Epstein EJ, MacMenamin P, da Piedade I, Gunsalus KC, Stoffel M, Rajewsky N (May 2005). "Combinatorial microRNA target predictions". Nature Genetics. 37 (5): 495–500. doi:10.1038/ng1536. PMID 15806104.
↑  • Xiao, C., L. Srinivasan, et al., Lymphoproliferative disease and autoimmunity in mice with increased miR-17-92 expression in lymphocytes, Nat Immunol 9-4, 2008, עמ' 405-414
↑  • Grillari, J., M. Hackl, et al., miR-17-92 cluster: ups and downs in cancer and aging, Biogerontology 11-4, 2010, עמ' 501-506
↑  Rodriguez A, Griffiths-Jones S, Ashurst JL, Bradley A (October 2004). "Identification of mammalian microRNA host genes and transcription units". Genome Research. 14 (10A): 1902–10. doi:10.1101/gr.2722704. PMC 524413 Freely accessible. PMID 15364901.
1 2 3  Lee Y, Kim M, Han J, Yeom KH, Lee S, Baek SH, Kim VN (October 2004). "MicroRNA genes are transcribed by RNA polymerase II". The EMBO Journal. 23 (20): 4051–60. doi:10.1038/sj.emboj.7600385. PMC 524334 Freely accessible. PMID 15372072.
↑  Zhou X, Ruan J, Wang G, Zhang W (March 2007). "Characterization and identification of microRNA core promoters in four model species". PLoS Computational Biology. 3 (3): e37. Bibcode:2007PLSCB...3...37Z. doi:10.1371/journal.pcbi.0030037. PMC 1817659 Freely accessible. PMID 17352530.
↑  Cai X, Hagedorn CH, Cullen BR (December 2004). "Human microRNAs are processed from capped, polyadenylated transcripts that can also function as mRNAs". Rna. 10 (12): 1957–66. doi:10.1261/rna.7135204. PMC 1370684 Freely accessible. PMID 15525708.
↑  Faller M, Guo F (November 2008). "MicroRNA biogenesis: there's more than one way to skin a cat". Biochimica et Biophysica Acta. 1779 (11): 663–7. doi:10.1016/j.bbagrm.2008.08.005. PMC 2633599 Freely accessible. PMID 18778799.
| חומצות גרעין |
| --- | --- | --- |
| אבני בניין | נוקלאוזיד • נוקלאוטיד • דהאוקסינוקלאוטיד |  |
| פורין | אדנין (A) • גואנין (G) |  |
| פירימידינים | תימין (T) • ציטוזין (C) • אורציל (U) |  |
| RNA | רנ"א מקודד: mRNA • pre-mRNA רנ"א שאינו מקודד תרגום: tRNA • rRNA • tmRNA בקרה: miRNA • siRNA • piRNA • RNAi עריכת רנ"א: snRNA • snoRNA |  |
| DNA | cDNA |  |
| --- | --- |
בקרת זהויות :  NKC: ph716203
אינדיגו כרמין

| --- | --- |

 
 שם סיסטמטי:  3,3'-dioxo-2,2'-bis-indolyden-5,5'-disulfonic acid disodium salt
 שמות נוספים:  indigotine; 5,5'-indigodisulfonic acid sodium salt
 כתיב כימי:  C₁₆H₈N₂Na₂O₈S₂ 
 מסה מולרית:  466.36 גרם/מול
 מראה:  מוצק סגול
 מספר CAS:  860-22-0
 טמפרטורת היתוך:  300 °C   573.15 K
 
אינדיגו כרמין (באנגלית: Indigo carmine) הוא אינדיקטור pH. כמו כן הוא מאושר לשימוש כצבע מאכל בארצות הברית ובאירופה, ומסומן במספר E כ-E132.
שימושים

אינדיגו כרמין נמצא בשימוש נרחב כאינדיקטור pH. הוא בצבע כחול ב-pH 11.4 וצהוב ב-pH 13.0. הוא משמש גם כצבע ביצור קפסולות תרופות.
לעיתים נעשה שימוש באינדיגו כרמין בעת ניתוח אצל היולדת, במטרה לזהות דליפת מי שפיר. בניתוח אורולוגי מוזרק לרוב אינדיגו כרמין לוריד במטרה להדגיש חלקים בדרכי השתן. הצבע מסונן במהירות ממחזור הדם באמצעות הכליות וצובע את השתן בכחול. יחד עם זאת, הצבע יכול לגרום לעלייה מסוכנת בלחץ הדם במקרים מסוימים.
סיכונים בריאותיים

אינדיגו כרמין מזיק למערכת הנשימה אם שואפים אותו. הוא גם גורם גירוי בעור ובעיניים אם באים איתו במגע. מומלץ ללבוש ציוד מעבדה מתאים (חלוק, משקפי מגן וכפפות).
אינטל 8080

| --- | --- |

 מידע כללי
 יצרן:  אינטל
 השקה:  אפריל 1974
 הקודם:  אינטל 8008
 הבא:  אינטל 8085
Intel 8080 הוא המיקרו מעבד השלישי שתוכנן ויוצר על ידי אינטל, והשני בארכיטקטורת 8-ביט. שוחרר באפריל 1974.
תדר שעון עבודה מותר הוא 2MHz, עם הוראות שימוש 4, 5, 7, 10, או 11 מחזורים הכוונה היא שמהירות ביצוע הוראות של כמה מאות אלפי הוראות בשנייה.
מערכת עם 8080 בדרך כלל עושה שימוש בשני שבבים נוספים, ושלושת השבבים מהווים ביחד את "משפחת ה-8080". שני השבבים הנוספים במשפחה הם i8224 ‏(clock generator/driver) ו-i8228 ‏ (bus controller).
8080 מיושם על ידי NMOS באמצעות שיפור מצב רוויה ובטרנזיסטורים כעומסים ולכן היה נדרש מתח 12v+ ו-5v-. בנוסף ל-TTL +5vNMOS using non-saturated enhancement mode.
קודם לכן מיקרו-מעבדים שימשו ב-מחשבונים, קופות רושמות, מסופי מחשב, רובוטים תעשייתיים ויישומים אחרים. 8080 היה המיקרו מעבד הראשון שזכה לתפוצה נרחבת, מכמה סיבות: קודם כל, המעבדים הקודמים, 4004 ו-8008, פותחו עבור לקוחות מסוימים (ביזיקום ו-CTC), והיו מגבלות על מכירתם ללקוחות נוספים, בעוד ה-8080 היה פיתוח עצמאי של אינטל, שיכלה לשווק אותו כעולה על רוחה.
הסיבה השנייה הייתה יתרונותיו הטכניים על המעבדים הקודמים: פישוט יישום NMOS (כך שהאותות מתאימים לממשק TTL), סט פקודות משופר ומורחב, עם אופני מיעון נוספים, מארז 40 פינים (לעומת 18 ב-8008 ו-16 ב-4004), שאפשר להתממשק אליו בצורה פשוטה יותר, והחשוב מכל: אפיק כתובת 16-סיביות, שהעניק לו גישה ל-64K זיכרון, לעומת 14 סיביות ב-8008, שהגבילו את מרחב הזיכרון שלו ל-16KB בלבד).
הסיבה השלישית היא העובדה שהמחשב האישי הראשון, Altair 8800 השתמש בו, ומערכת ההפעלה הראשונה למיקרו מעבדים, CP/M, נכתבה עבורו.
הצלחתו של ה-8080 גרמה לכך שהמעבד הנפוץ הבא, ה-Z80 של חברת זילוג (זילוג נוסדה על ידי פדריקו פג'ין ומסטושי שימה, הצוות שפיתח את ה-8080 באינטל), היה "תואם לאחור" ל-8080, והמעבד המשמעותי הבא של אינטל, ה-8086, שתכננו החל בשנת 1976, נדרש גם הוא להיות תואם-לאחור ל-8080. באופן זה, ה-8080 השפיע ישירות על ארכיטקטורת המעבדים הדומיננטית עד היום (2017), ארכיטקטורת ה-x86.
במשפחת ה-8080 יצאו מספר דגמים, כמו 8080, 8080A, ועוד כמה, עם הבדלים קטנים ביניהם. ב-1976 יצאה אינטל עם דגם משופר של ה-8080, בשם 8085. דגם זה נבנה בטכנולוגיה חדשה יותר, ולא דרש 12V (ה-"5" בשם 8085 מרמז לכך שהמעבד דורש 5 וולט בלבד), תמך בקצב שעון מהיר יותר, והרחיב את סט הפקודות בשתי פקודות חדשות שהוסיף סטן מזור. ה-8085 הגיע לשוק אחרי ה-Z80 של זילוג, ואינטל למעשה איבדה את ההגמוניה בשוק ה-CP/M, שנשלט על ידי ה-Z80. אינטל חזרה למעמד דומיננטי בדור הבא של מעבדים, ה-8086, עם תוספת אוגרים, פקודות חדשות בסט הפקודות, קצב שעון משופר, והחשוב מכל: 20 סיביות באפיק הכתובות, שאפשרו גישה למגהבייט זיכרון - פי 16 מה-8080 וה-Z80.
ציוני דרך

שפת המחשב הראשונה שיועדה למיקרו-מעבדים, PL/M, ומערכת ההפעלה הראשונה למיקרו-מעבדים, CP/M, נכתבו שתיהן עבור ה-8080, שתיהן על ידי גארי קילדל. המחשב שנחשב בדרך כלל ל"מחשב האישי הראשון", ה-Altair 8800 היה מבוסס על ה-8080, וכמוהו רבים מהמחשבים שבאו בעקבותיו – IMSAI-8800 של חברת IMSAI, ‏Sol-20 של Processor Technologies, ורבים אחרים. עד הופעת ה-Z80, מעבד זה הניע את מהפכת ותעשיית המחשבים האישיים. כמקובל באותה תקופה, חברת אינטל נתנה רישיון לחברות נוספות לייצר את המעבד, בהסכם שנקרא Second-Source (מקור שני), וסימנס ו-AMD ייצרו את ה-8080 ברישיון. בנוסף, Mitsubishi,‏ נשיונל סמיקונדקטור, ‏NEC, ‏OKI, ‏NTE, ‏סיגנטיקס, ‏Tesla electronics, ‏טקסס אינסטרומנטס, וברית המועצות, ייצרו 8080 בלי רישיון מאינטל.
הערות שוליים

↑  Intel (15 באפריל 1974). "From CPU to software, the 8080 Microcomputer is here". Electronic News. New York: Fairchild Publications. pp. 44–45. {{cite news}}:  (עזרה)
↑  The 8008 (1972) was used for interpolation and control in ASEA's (now ABB) first line of general industrial robots, introduced October 1973.
↑  The enhancements were largely based on customer feedback and Federico Faggin and others listening to minicomputer-oriented professionals about certain problems and lack of features in the 8008 architecture.
↑  The fact that the Z80 (and to some extent, the 8085) soon took over most of the CP/M market does not reduce this pivotal role of the 8080.
| --- | --- |
בקרת זהויות :  NLI: 987007555629605171  BnF: cb12040115k (data)  GND: 4138567-6  LCCN: sh85067144  NKC: ph508940
אירורי

אירורי
אירורי (ביפנית :囲炉裏 ,居炉裏) הוא אח יפני מסורתי שמוזן בפחמי עץ.
מאפיינים

אירורי משמש לחימום הבית ולבישול אוכל, זהו בעצם בור מרובע, מצופה אבן ברצפה, מצויד בשקע מתכוונן - נקרא ייזאיקאגי (自在鉤) ובאופן כללי מורכב ממוט ברזל בתוך צינור חזרן – שמשמש להגבהה או להנמכה של הסיר או הקומקום התלויים באמצעות ידית מחוברת, אשר לרוב מעוצבת דקורטיבית בצורת דג. היסטורית שימש האירורי כמקור העיקרי של חימום ותאורה למגורים, וסיפק גם מקום לבשל, לייבש בגדים ולשמש כמקום התכנסות משותף.
גלריה

אירורי
אירורי שבשימוש
אירורי קטן
ייזאיקאגי
אירורי בחדר המתנה של תחנת רכבת, 2010
הערות שוליים

↑  Fahr-Becker (2001), p196
| --- | --- |
בקרת זהויות :  NDL: 001137010
אות אנלוגי

אות אנלוגי (תקבילי) הוא כל אות רציף המייצג גודל המשתנה בזמן. השתנות האות לאורך הזמן דומה לאופן בו משתנה הגודל לאורך הזמן. לדוגמה, באות שמע אנלוגי המופק על ידי מיקרופון, המתח החשמלי של האות משתנה באופן רציף, לאורך הזמן, בהתאם לשינויי לחץ האוויר הנגרמים על ידי גלי הקול. אות אנלוגי יכול לקבל אינסוף ערכים שונים בשונה מאות דיגיטלי, שבו הגודל הרציף מיוצג על ידי סדרה של ערכים בדידים שערכם האפשרי מוגבל לסט סופי של ערכים. המונח "אנלוגי" מתייחס בדרך כלל לאותות חשמליים. עם זאת, מערכות מכניות, פנאומטיות, הידראוליות, ומערכות אחרות עשויות גם הן לייצר אותות אנלוגיים.
ייצוג

כל מידע יכול להיות מועבר על ידי אות אנלוגי. לעיתים קרובות אות כזה הוא תגובה מדודה לשינויים בעולם האמיתי, כגון צליל, אור, טמפרטורה, מיקום או לחץ. המשתנה הפיזי מומר לאות אנלוגי על ידי מתמר. לדוגמה, צליל המכה בדיאפרגמת המיקרופון גורם לתנודות מקבילות בזרם או מתח המיוצרים על ידי המיקרופון. המתח או הזרם הם "אנלוגים" או "תקביליים" לשינויי הלחץ שמייצר הצליל.
רעש

לאות אנלוגי נוסף רעש והוא חווה עיוות, כתוצאה מערוצי תקשורת שהוא מועבר בהם ופעולות עיבוד אותות המופעלות עליו. אלו יכולים בהדרגה להפחית את יחס האות לרעש (SNR) של האות, המשמש מדד חשוב לאיכותו. בפרט, המרת אות אנלוגי לצורה ספרתית (דיגיטלית) מוסיפה רעש קוונטיזציה על גבי האות, אך עם המעבר לצורה דיגיטלית, יכול האות יכול להיות מעובד או מועבר בקלות רבה מבלי שתיפגע איכותו מרעש משמעותי נוסף או עיוות.
חסרונם הבולט ביותר של אותות אנלוגיים אל מול אותות ספרתיים הוא ששידורים אנלוגיים תמיד יוסיפו רעש לאות. כאשר האות מועתק, מועבר או מעובד, הרעש הבלתי נמנע שייווצר בערוץ ההעברה ידרדר באופן בלתי הפיך את יחס האות לרעש, עד שבמקרים קיצוניים האות הופך לחסר ערך. אובדן איכות האות היא בלתי הפיך שכן במרבית המקרים, אין שיטה אמינה להבחין בין הרעש לבין האות.
באותות אנלוגיים חשמליים, ניתן להפחית רעש חיצוני על ידי מיגון, חיבורים איכותיים ושימוש בסוגים מסוימים כבלים כגון זוג קואקסיאלי. עם זאת, לא ניתן להפחית את הרעש לחלוטין.
ראו גם

מחשב אנלוגי
וידאו
ממיר מאנלוגי לדיגיטלי
הקלטה דיגיטלית
סרט מגנטי
אות דיגיטלי
זמן בדיד וזמן רציף
דיגיטלי/אנלוגי
הערות שוליים

↑  Jim Lesurf. "Digital signals". University of St. Andrews. נבדק ב-2018-02-18.
↑  "Analog vs. Digital". Sparkfun. 2018-02-18.
| --- | --- |
בקרת זהויות :  GND: 4142338-0
אלקטרו L

לוויין בתערוכה
אלקטרו L (ברוסית:Электро-Л) היא סדרת לווייני מזג אוויר שפותחה ברוסיה. השיגור הראשון בוצע בשנת 2011. כל הלוויינים פותחו במשרד "לאבוצ'קין".
המטרה העיקרית של הלוויינים היא לספק נתונים לפעילות של השירות הפדרלי להידרומטאורולוגיה ופיקוח על הסביבה בתחום החיזוי. הנתונים נקלטים ב-3 תחנות בקרה.